

Menšinovej vláde v novom zložení sa nepodarilo otvoriť septembrovú schôdzu parlamentu. Spolu s ostatnými opozičnými stranami ju zablokovala aj SaS. Koalícii v najbližších dňoch navyše podľa slov Richarda Sulíka hrozí aj odvolávanie ministra financií Igora Matoviča.
Slovensko pritom aj naďalej trápi energetická kríza a rekordná inflácia. Očakávané riešenia by v tejto ťažkej situácii mali priniesť noví ministri.
Aj o týchto témach sa bude moderátor Michal Kovačič už túto nedeľu 18. septembra 2022 v relácii Na telo rozprávať s predsedom poslaneckého klubu OĽaNO Michalom Šipošom a podpredsedom strany Hlas-SD Erikom Tomášom.
Aj túto nedeľu sa diskusná relácia Na telo na obrazovkách TV Markíza začína v tradičnom čase o 13:00 hod. TV upútavka: https://youtu.be/nsPVM4b7Qtg
Na spravodajskom portáli TVnoviny.sk nájdete aj najnovšie vydanie Na telo PLUS, v ktorom sa o aktuálnom dianí rozprával moderátor Michal Kovačič s bývalým ministrom zahraničných vecí za SaS Ivanom Korčokom. V relácii povedal aj to, ako sa cítil, keď prezidentke podával demisiu, či aké šance dáva menšinovej vláde.Lukáš Kočišek, PR manažér, MARKÍZA - SLOVAKIA, 16. 9. 2022